Bel Kaufman

Bella Kaufman (sünninimi Bella Koifman, hüüdnimi Bel Kaufman; 10. mai 1911 Berliin – 25. juuli 2014 New York) oli Ameerika Ühendriikide kirjanik ja õpetaja.

Bel Kaufman sündis Berliinis (ta isa õppis sel ajal Berliini Ülikooli arstiteaduskonnas) Vene juutide perekonnas. Bel Kaufmani emapoolne vanaisa oli jidišikeelne juudi kirjanik Šolem Alejchem. Pärast Esimese maailmasõja algust pöördus perekond 1914. aastal tagasi Odessasse.

1923. aasta detsembris asus Bel Kaufman koos vanematega elama Ameerika Ühendriikidesse. 1934. aasta jaanuaris lõpetas ta New Yorgis Hunteri Kolledži, magistrikraadi sai 1936. aastal Columbia Ülikoolis. Ülikooli lõpetamise järel töötas Kaufman õpetajana New Yorgi koolides.http://jwa.org/encyclopedia/article/kaufman-bel

Tema esimesed jutustused avaldati ajakirjanduses 1930. aastate lõpus. 1940. aastatel ilmus tema lühiproosat ajakirjas Esquire.

1965. aastal ilmus Bel Kaufmanilt koolielu kriitiliselt kujutav romaan "Up the down staircase" (eesti keeles "Allakäigutrepist üles" (1968)). Raamatust sai menuk ja see tõlgiti paljudesse keeltesse. 1967. aastal valmis romaani põhjal samanimeline film.http://www.imdb.com/title/tt0062425/?ref_=nm_flmg_act_1

1979. aastal ilmus tema romaan "Love, etc." ja 2013. aastal jutukogu "La tigresse".

Viited

Kategooria:Ameerika Ühendriikide kirjanikud
Kategooria:Ameerika Ühendriikide üle 100-aastased
Kategooria:Columbia ülikooli vilistlased
Kategooria:Sündinud 1911
Kategooria:Surnud 2014